Í desember hefur staðið yfir lestrarátak í grunnskólanum . Við settum upp gervijólatré , skreyttum það með ljósum og stilltum því upp á ganginum . Síðan hafa nemendur smám saman verið að skreyta það , með bjöllum , kertum , hjörtum og fleira skrauti úr pappír . Á hvert skraut skrá börnin nafnið sitt , nafn bókarinnar og fjölda blaðsíðna . Eins og sjá má á myndinni sem fylgir fréttinni er tréð orðið hæfilega skreytt og hætt við að ofskreyting gæti átt sér stað ef börnin verða dugleg að lesa þessa viku sem eftir er af skólanum , fram að jólafríi . HDH